CPN : คาดผลประกอบการ 1Q65 ดีขึ้นต่อเนื่อง
30 เมษายน 2565

CPN : คาดผลประกอบการ 1Q65 ดีขึ้นต่อเนื่อง
-เราคาดว่า CPN จะรายงานกำไรไตรมาส 1/65 ที่ 1.87 พันลบ. ลดลง 51.2% YoY แต่เพิ่มขึ้น 3.1% QoQ ซึ่งจะเท่ากับ 22.7% ของประมาณการทั้งปีของเรา
-การฟื้นตัวอย่างต่อเนื่องของจำนวนผู้เดินห้างสรรพสินค้าซึ่งทำให้ส่วนลดค่าเช่าในไตรมาส 1/65 ลดลงเหลือต่ำกว่า 20% เป็นพัฒนาการหลักในไตรมาส 1/65
-หลังปรับปีฐานราคาเป้าหมายไปเป็นกลางปี 2566 จากปลายปี 2565 เราจึงปรับราคาเป้าหมายสำหรับ CPN ขึ้นเป็น 60.0 บาท จาก 57.0 บาท คงคำแนะนำ “ถือ”
มุมมอง KS
เราปรับราคาเป้าหมายของ CPN ขึ้นเป็น 60.0 บาท จาก 57.0 บาท หลังจากปรับปีฐานราคาเป้าหมายไปเป็นกลางปี 2566 จากสิ้นปี 2565 (โดยไม่เปลี่ยนแปลงประมาณการกำไร) และคงคำแนะนำ “ถือ” แม้ว่าความคืบหน้าล่าสุดของ CPN ดูเหมือนจะดีกว่าที่เราคาดการณ์ไว้เล็กน้อย แต่ราคาซื้อขายหุ้น CPN ที่อยู่ที่ระดับเกือบเท่ากับช่วงต้นไตรมาส 1/2563 ก่อนการระบาดของโควิด-19 จะส่งผลกระทบต่อผลการดำเนินงาน แสดงให้เห็นว่าราคาได้สะท้อนถึงพัฒนาการเชิงบวกไปแล้ว และเราจะต้องรอจนถึงปี 2566 ก่อนที่กำไรจะกลับมาสู่ระดับปี 2562
เราจึงมองว่าระดับการซื้อขายปัจจุบันนั้นค่อนข้างยุติธรรมแล้ว ทั้งนี้ แนวโน้มอัตราดอกเบี้ยที่มีทิศทางสูงขึ้นเป็นอีกหนึ่งปัจจัยเสี่ยงที่สำคัญต่อบริษัทที่มีหนี้สินที่มีภาระดอกเบี้ยสูงนี้ เว้นแต่จะสามารถจัดการหนี้ได้อย่างมีประสิทธิภาพในปีนี้
KS #KSecurities #หุ้น #ลงทุน #INVESTMENT #CPN
เปิดพอร์ตลงทุน >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp